Neuvoston asetus (EY, Euratom) N:o 401/2004, annettu 23 päivänä helmikuuta 2004, Kyproksen, Tšekin tasavallan, Viron, Unkarin, Latvian, Liettuan, Maltan, Puolan, Slovakian ja Slovenian Euroopan unioniin liittymisen vuoksi käyttöön otettavista Euroopan yhteisöjen virkamiesten palvelukseen ottamista koskevista väliaikaisista erityistoimenpiteistä



Virallinen lehti nro L 067 , 05/03/2004 s. 0001 - 0002



Neuvoston asetus (EY, Euratom) N:o 401/2004, annettu 23 päivänä helmikuuta 2004, Kyproksen, Tsekin tasavallan, Viron, Unkarin, Latvian, Liettuan, Maltan, Puolan, Slovakian ja Slovenian Euroopan unioniin liittymisen vuoksi käyttöön otettavista Euroopan yhteisöjen virkamiesten palvelukseen ottamista koskevista väliaikaisista erityistoimenpiteistä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 283 artiklan, ottaa huomioon henkilöstösääntökomitean lausunnon jälkeen annetun komission ehdotuksen, ottaa huomioon Euroopan parlamentin lausunnon(1), ottaa huomioon Euroopan yhteisöjen tuomioistuimen lausunnon(2), ottaa huomioon tilintarkastustuomioistuimen lausunnon(3), sekä katsoo seuraavaa: (1) Kyproksen, Tsekin tasavallan, Viron, Unkarin, Latvian, Liettuan, Maltan, Puolan, Slovakian ja Slovenian piakkoin tapahtuvan liittymisen vuoksi olisi toteutettava väliaikaisia erityistoimenpiteitä Euroopan yhteisöjen virkamiehiin sovellettavista henkilöstösäännöistä, jäljempänä "henkilöstösäännöt", poikkeamiseksi. (2) Liittyvien maiden ja kyseeseen tulevien henkilöiden lukumäärän vuoksi näiden toimenpiteiden olisi niiden väliaikaisuudesta huolimatta oltava voimassa merkittävän ajan. Kausi, joka päättyy 31 päivänä joulukuuta 2010, näyttää tätä varten tarkoituksenmukaiselta. (3) Poikkeuksellisen tilanteen ja ennakoitujen yleisten tarpeiden vuoksi olisi järjestettävä myös kilpailuja sellaisten virkamiesten palvelukseen ottamiseksi, joiden pääkielenä on jokin nykyisistä yhdestätoista kielestä. Täten varmistetaan, että noudatetaan henkilöstösääntöjen 27 artiklassa säädettyjä periaatteita, myös sitä, jonka mukaan palvelukseen on otettava virkamiehiä maantieteellisesti mahdollisimman laajalta alueelta. (4) Tulevan laajentumisen poikkeuksellisen mittavuuden vuoksi tämä asetus olisi annettava ennen liittymispäivää, jotta kaikki valmistelevat toimenpiteet voidaan toteuttaa sen varmistamiseksi, että palvelukseen otto voi käynnistyä mahdollisimman nopeasti liittymisen jälkeen, ON ANTANUT TÄMÄN ASETUKSEN: 1 artikla 1. Poiketen siitä, mitä henkilöstösääntöjen 4 artiklan toisessa ja kolmannessa kohdassa, 7 artiklan 1 kohdassa, 27 artiklan kolmannessa kohdassa ja 29 artiklan 1 kohdan a, b ja c alakohdassa säädetään, Kyproksen, Tsekin tasavallan, Viron, Unkarin, Latvian, Liettuan, Maltan, Puolan, Slovakian ja Slovenian liittymispäivästä alkaen 31 päivään joulukuuta 2010 saakka avoimet toimet voidaan täyttää nimittämällä niihin näiden maiden kansalaisia tätä varten varattujen toimien lukumäärän puitteissa ja talousarviota koskevat päätökset huomioon ottaen. 2. Nimityksistä päätetään: a) kaikkien palkkaluokkien osalta liittymispäivän jälkeen; b) palkkaluokkia A 1 ja A 2 lukuun ottamatta henkilöstösääntöjen liitteessä III säädettyjen edellytysten mukaisesti tutkintotodistusten ja kokeiden perusteella järjestettyjen kilpailujen jälkeen. 2 artikla 31 päivään joulukuuta 2010 saakka järjestetään myös yleisiä kilpailuja sellaisten virkamiesten ottamiseksi palvelukseen, joiden pääkielenä on jokin nykyisistä yhdestätoista virallisesta kielestä. Nämä kilpailut koskevat kaikkia näitä kieliä samanaikaisesti. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä helmikuuta 2004. Neuvoston puolesta Puheenjohtaja B. Cowen (1) Lausunto annettu 18. marraskuuta 2003 (ei vielä julkaistu virallisessa lehdessä). (2) Lausunto annettu 18. heinäkuuta 2003. (3) Lausunto annettu 29. heinäkuuta 2003 (EUVL C 224, 19.9.2003, s. 11).